ทบทวนสิทธิ์เราไม่ทิ้งกัน ใครได้ SMS ให้ติดต่อธนาคาร เตือนอย่าลืม 3 สิ่งสำคัญ
ใครที่ขอทบทวนสิทธิ์ เราไม่ทิ้งกันหากได้รับ SMS ให้ท่านติดต่อธนาคารกรุงไทย เพื่อยืนยันตัวตน เตือนอย่าลืม 3 สิ่งสำคัญ ย้ำรีบติดต่อภายใน 29 พ.ค.นี้จากกรณีรัฐบาลเปิดมาตรการเยียวยาลูกจ้างชั่วคราว อาชีพอิสระ นอกระบบประกันสังคม ที่ได้รับผลกระทบจากเชื้อไวรัส โควิด-19 จะได้รับเงินสนับสนุนรายละ 5000 บาทต่อเดือน โดยต้องลงทะเบียนผ่านเว็บไซต์ www.เราไม่ทิ้งกัน.com เท่านั้น ซึ่งล่าสุดได้ปิดการลงทะเบียนขอรับสิทธิ์ไปแล้ว แต่ยังเปิดเว็บให้ตรวจสอบสถานะ ยกเลิกการลงทะเบียน ยื่นทบทวนสิทธิ์ เปลี่ยนแปลงข้อมูลการรับเงิน และยื่นข้อมูลเพิ่มเติมได้ล่าสุด นายธนกร วังบุญคงชนะ เลขานุการรัฐมนตรีว่าการกระทรวงการคลัง เผยว่า สำหรับ อีก 2.4 แสนคน อยู่ระหว่างทบทวนสิทธิ์ เนื่องจากบางส่วนติดต่อได้ แต่ไม่สามารถนัดพบได้ หรือที่อยู่จริงในปัจจุบันไม่ตรงกับที่ได้ลงทะเบียนทบทวนสิทธิ์ไว้ และบางส่วนผู้พิทักษ์สิทธิ์พยายามติดต่อไปหลายครั้ง ก็ไม่สามารถติดต่อได้ทั้งนี้ สำหรับกลุ่มที่ไม่สามารถนัดพบได้ หรือติดต่อไม่ได้นั้น กระทรวงการคลังจะส่ง sms แจ้งให้ทราบอีกครั้ง และให้ไปติดต่อที่ สาขาธนาคารกรุงไทย เพื่อยืนยันตัวตนและการประกอบอาชีพได้จนถึงวันที่ 29 พ.ค. 2563ขณะที่ แฟนเพจเฟซบุ๊ก ถาม-ตอบ ปัญหามาตรการเงินเยียวยา 5000 บาท โพสต์ข้อความถึงประเด็นดังกล่าว โดยระบุว่า ผู้ขอทบทวนสิทธิ์ที่ได้รับข้อความ sms ให้ท่านติดต่อไปที่ธนาคารกรุงไทย สาขาที่ท่านสะดวกที่สุด เพื่อที่ท่านจะได้ยืนยันตัวตน ยืนยันการประกอบอาชีพ โดยท่านจำเป็นต้องใช้หลักฐานในการยืนยันตัว 3 สิ่ง คือ1. บัตรประชาชนตัวจริง 2. ภาพถ่ายการประกอบอาชีพของท่าน 3. รูปถ่ายของท่านอย่างไรก็ตาม ท่านจะต้องเดินทางไปที่ธนาคารกรุงไทย ภายในวันที่ 29 พ.ค.63 นี้เท่านั้น.ถาม-ตอบ ปัญหามาตรการเงินเยียวยา 5000 บาท
ใครที่ขอทบทวนสิทธิ์ เราไม่ทิ้งกัน หากได้รับ SMS ให้ท่านติดต่อธนาคารกรุงไทย เพื่อยืนยันตัวตน เตือนอย่าลืม 3 สิ่งสำคัญ ย้ำรีบติดต่อภายใน 29 พ.ค.นี้
เราไม่ทิ้งกัน,ลงทะเบียนเราไม่ทิ้งกัน,ลงทะเบียนรับเงิน 5000,www.เราไม่ทิ้งกัน.com,เงินเยียวยา 5000 บาท,โควิด-19,ตรวจสอบสถานะเราไม่ทิ้งกัน